Калмак-дөбө көрүстөнү

Калмак-дөбө көрүстөнү — биздин замандын 1—4-кылымындагы хунн дооруна таандык археол. эстелик. Ат-Башы суусунун оң жээгиндеги тектирчеде жайгашып, 200 дөбө-мүрзөдөн турат. Маркумдардын сөөктөрү казанактуу жайга коюлган. Карапа идиштер, жыгач табактар, жаа (узундугу 130 см) жана анын темир жебелери, ошондой эле төрт бурчтуу, жапыз жыгач столдун үстүндөгү койдун жиликтери, бычак табылган. 1944-жылы археолог А. Н. Бернштам, 1955-жылы А. Кибиров изилдеген. Учурда көрүстөндөрдүн көбү курулуш иштеринин натыйжасында бузулган. 
Категория:Маданий эстеликтер 
 Колдонулган адабияттар 
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9